Francolin Lodge | LekkeSlaap
Francolin Lodge and Boutique Hotel is 'n luukse gastehuis wat 5-ster-verblyf en -gasvryheid bied in die hartjie van Nelspruit. Hierdie moderne lodge is splinternuut en deur 'n argitek ontwerp. Die lodge het 8 ruim kamers, elkeen met sy eie privaat balkon. Dit is ingerig met al die nodige geriewe: ekstra-lengte beddens met perkallinne, sagte katoenjaponne, haardroërs, DStv, platskerm-TV's, WiFi, yskassies en baie meer.
Francolin Lodge is trots op sy à la carte-restaurant. Die restaurant is op die perseel geleë en beskik oor konferensiegeriewe. Gaste het toegang tot die swembad en veilige parkering is beskikbaar.
Die lodge is ideaal geleë vir sakelui en is naby aan die privaat hospitaal, winkelsentrums, die internasionale lughawe en die gholfbaan. Aangesien Nelspruit in die hartjie van Mpumalanga geleë is, het besoekers gerieflike toegang tot die Krugerwildtuin, die Blyderivier-canyon, Maputo en Swaziland. Reëlings kan getref vir vervoer na die lughawe en aktiwiteite in die omgewing.